Amerika müsəlmanlarının çox az hissəsi ekstremizmə dəstək verir
Pyu Araşdırma mərkəzinin sorğusuna əsasən, ABŞ-da yaşayan müsəlmanların böyük hissəsi zorkılıqlara heç cür bəraət qazandırmır
Nyu-York və Vaşinqtonda 2001-ci ildə terror hücumlarından 10 il sonra amerikalıların çoxu Birləşmiş Ştatlarda yaşayan müsəlmanlar arasında müharibə əhval-ruhiyyəsinin arta biləcəyindən ehtiyat edirdi. Amerikada yaşayan müsəlmanlar haqda yeni rəy sorğusuna əsasən, hücumlardan 10 il sonra onlar arasında ekstremizmə dəstək olduqza azdır. Sorğunu 11 sentyabr hadisələrinin 10-cü ildönümünün tamam olmasından əvvəl Pyu araşdırma mərkəzi açıqlayıb. Sorğuda min amerikalı müsəlman iştirak edib. Onların yalnız bir faizi islamı düşmənlərdən müdafiə etmək üçün intiharçı bomba hücumları və mülki vətəndaşlara qarşı zorakılıqların başqa formalarına bəraət qazandırıb. Pyu araşdırma mərkəzində mütəxəssis Qreqori Smit deyib ki, sorğu Birləşmiş Ştatlarda müsəlmanlar arasında ekstremizmə çox az dəstək olduğunu göstərir. Qreqori Smit deyir ki, intiharçı bomba hücumlarına heç zaman bəraət qazandırmaqlarını deyən sorğu iştirakçılarının 81 faizi Yaxın Şərqdə əhalisinin əksəriyyəti müsəlman olan ölkələrdə olduğundan iki dəfə artıqdır. Sorğuda iştirak edən Amerika müsəlmanlarının üçdə ikisi həmçinin bildirib ki, onlar fələstinlilərin hüquqlarının təmin olunması üçün İsrail dövlətinin mövcudluğunun bir yolu olduğuna inanır. Pyu araşdırma mərkəzinin sorğusu müsəlmanların öz icmalarından razı olduğunu aşkar edib. Qreqori Smit deyir ki, həyat tərzinə görə, yəni, yenidən emal, idman və sosial şəbəkələr kimi məsələlərə münasibətə əsasən, müsəlmanlar Amerika cəmiyyətinin digər üzvlərindən fərqlənmir. Mütəxəssislər qeyd edir ki, sorğu iştirakçılarının çoxu 2001-ci ildən sonra ölkədə müsəlman kimi yaşamağın daha çətin olduğunu bildirib. Onların çoxu hesab edir ki, Birləşmiş Ştatlarda müsəlman liderlər islam ekstremizmi əleyhinə kifayət qədər çıxış etmir.